गौतम सिद्ध
गौतम सिद्ध (चीनी भाषा: 瞿曇悉達; पिन्यिन: Qútán Xīdá) चीन के भारतवंशी अनुवादक, खगोलविद और ज्योतिषी थे। वे ८वीं सदी में तांग राजवंश से थे। शीआन में 1977 में खुले एक मकबरे में मिली जानकारी के अनुसार उनका जन्म चंगान में हुआ था, और उनका परिवार मूल रूप से भारत में था, जो कि तांग राजवंश की नींव रखने से पहले भी चीन में मौजूद था। उनका परिवार भारतीय मूल का था जो गौतम सिद्ध के कई पीढ़ी पहले चीन में बस गया था। उन्होने नवग्रह पंचांग का चीनी भाषा में अनुवाद किया। सन ७१८ में उन्होने चीन को शून्य (〇) समेत भारतीय संख्या प्रणाली से परिचित कराया जिसने उस देश के लोगों को गिनने की छड़ियों (counting rods) से मुक्ति मिली।